TOP วอลุ่มแน่น-บวก3.24% แรงในรอบ 1 เดือน โบรกฯแนะซื้อเก็งกำไรเป้า 79 บ.แถมยีลด์สูง 6.5%
TOP วอลุ่มแน่น-บวก3.24% แรงในรอบ 1 เดือน โบรกฯแนะซื้อเก็งกำไรเป้า 79 บ.แถมยีลด์สูง 6.5% โดย ณ เวลา  15.00 น. อยู่ที่ระดับ 71.75 บาท บวก 2.25 บาท หรือ 3.24% ด้วยมูลค่าซื้อขาย 507.04 ล้านบาท
21 ม.ค. 2562

ผู้สื่อข่าวรายงานว่า บริษัท ไทยออยล์ จำกัด (มหาชน) หรือ TOP ณ เวลา  15.00 น. อยู่ที่ระดับ 71.75 บาท บวก 2.25 บาท หรือ 3.24% ด้วยมูลค่าซื้อขาย 507.04 ล้านบาท ราคาหุ้นวิ่งแรงในรอบ 1 เดือน โดยนับตั้งแต่หุ้นขึ้นไปทดสอบระดับ 72.25 บาท เมื่อวันที่ 12 ธ.ค.61

บล.แอพเพิล เวลธ์ ระบุว่า เชื่อว่าราคาหุ้นได้ปรับตัวลงสะท้อนประเด็นลบจากผลประกอบการไตรมาส 4/61 ไปแล้ว ขณะที่แรงกดดันจากราคาน้ำมันเริ่มผ่อนคลาย ประกอบกับ Valuation ปัจจุบัน PBV ’62 ลดลงเหลือ 1.1 เท่า ต่ำกว่าค่าเฉลี่ยย้อนหลังในอดีตและค่าเฉลี่ยของหุ้นโรงกลั่นในภูมิภาค อีกทั้ง Div.Yield ที่น่าสนใจในระดับ 6.5% ต่อปี ดังนั้นระยะสั้นจึงปรับคำแนะนำจาก “ถือ” เป็น “ซื้อเก็งกำไร” โดยประเมินราคาเหมาะสมปี 62 ที่ 79 บาท (อิง PBV 1.26x)